   ممبئي (ويب ڊيسڪ) بالي ووڊ جي ناليواري اداڪارا پريانڪا چوپڙا انڪشاف ڪيو آهي ته شادي کان اڳ هڪ هم جنس پرست ڇوڪري مون تي فدا ٿي وئي هئي. پريانڪا چوپڙا نه رڳو بالي ووڊ پر هالي ووڊ ۾ به پنهنجي ڪم سبب شهرت رکي ٿي ۽ نڪ جونس سان شادي کانپوءِ هوءَ عالمي سطح تي شوبز شخصيتن ۾ سڃاتي ويندي آهي. خوبصورتي ۽ دلڪش ادائن سبب پريانڪا چوپڙا تي مرد ته عاشق هئا ئي پر هڪ خوبصورت هم جنس پرست ڇوڪري به پريانڪا چوپڙا تي فدا ٿي وئي هئي. اهڙو انڪشاف پريانڪا چوڙا ٽي وي شو ”ڪافي ود ڪرن“ ۾ ڪيو، جنهن ۾ هوءَ اداڪارا دپيڪا پڊڪون سان گڏ شريڪ ٿي. شو جي ميزبان ڪرن جوهر طرفان پڇيل سوال ته ڇا توهان جو ڪنهن هم جنس پرست عورت سان واسطو رهيو؟ تي جواب ڏيندي پريانڪا چوپڙا چيو ته نه رڳو اهو پر وڏي ڏکيائي سان ان مان جان ڇڏائڻي پئي. اداڪارا تفصيل ٻڌائيندي چيو ته اهو واقعو ڪجهه سال اڳ هڪ نائيٽ ڪلب ۾ پيش آيو، اها ڇوڪري ڏاڍي سُهڻي هئي ۽ هن منهنجي تعريف ڪندي ڪجهه وقت گڏ گذارڻ جي آڇ ڪئي هئي. پريانڪا چيو ته ان وقت مون کي ڪجهه سمجهه ۾ نه آيو ته ڪهڙو جواب ڏيان پر پوءِ مان ان کي چيو ته منهنجو بواءِ فرينڊ آهي ۽ مان ڇوڪرن کي ئي ترجيح ڏيندي آهيان.